## PRAVILA PROMOCIJE

**Redmi Note 13 serija**

## Organizator promotivne akcije

Bijelić CO d.o.o. Sv.Leopolda Mandića 13a, Osijek, Hrvatska OIB 52417054044 i Mobis – Electronic d.o.o. Radnička Cesta 1a, Zagreb, Hrvatska OIB 10765466090 (u daljnjem tekstu „**organizatori**“) za kupce slijedećih Redmi Note uređaja marketinškog imena (u daljnjem tekstu pojedinačno: „**Uređaj“**, i zajedno: „**Uređaji“**):

|  |
| --- |
| **Redmi Note 13** |
| **Redmi Note 13 5G** |
| **Redmi Note 13 Pro** |
| **Redmi Note 13 Pro 5G** |
| **Redmi Note 13 Pro+ 5G** |

## Sudionici, promotivno razdoblje

Predmetna promotivna akcija je dostupna poslovnim i privatnim kupcima (krajnjim korisnicima) Uređaja koji imaju adresu dostave na području Republike Hrvatske i koji ispune uvjete propisane ovim Pravilima.

Trajanje promocije u pogledu Uređaja je od 1.2.2024. do 29.2.2024. godine ili do isteka zaliha Uređaja ili poklona predviđenih za ovu promociju.

## Pogodnosti promocije

Ova Pravila reguliraju uvjete sudjelovanja u predmetnoj promociji. Predmetna promocija omogućava sudionicima promocije da u promotivnom razdoblju od 1.2.2024. do 29.2.2024godine kod prodajnih partnera Organizatora kupe jedan od **Uređaja** iz promocije te ostvare pravo na poklon **Redmi Buds 5 – Bluetooth slušalice EAN kod 6941812744369** (u daljnjem tekstu „Poklon“) skladu s ovim Pravilima.

## NAPOMENA:

Prodajni partneri Organizatora samostalno određuju maloprodajnu cijenu Uređaja koji su predmet ove promocije, stoga se maloprodajne cijene Uređaja mogu razlikovati ovisno o modelu odabranog uređaja i prodajnom partneru kod kojeg je Uređaj kupljen.

## Ostali uvjeti za sudjelovanje u promociji i ostvarenje prava na pogodnosti promocije

Da bi kupac Uređaja ostvario pravo na sudjelovanje u predmetnoj promociji i na pogodnosti predmetne promocije, potrebno je da budu ispunjeni sljedeći uvjeti:

* + Da kupac kupi jedan od Uređaja;
	+ Da je Uređaj kupljen tijekom Promotivnog razdoblja uvezen u Republiku Hrvatsku od strane Organizatora ili tvrtke E Plus d.o.o. Gospodarska 16c, Donji Stupnik, Hrvatska OIB 93923226222, vidljivo na deklaraciji kutije Uređaja.
	+ Da je Uređaj kupio krajnji korisnik Uređaja (krajnji korisnici su fizičke i pravne osobe s teritorija Republike Hrvatske koje su Uređaj kupile za vlastite potrebe, a ne za potrebe daljnje preprodaje i distribucije).
	+ Kako bi kupac Uređaja ostvario pravo na **Poklon** potrebno je da nakon preuzimanja kupljenog Uređaja izvrši prijavu na internet stranici **xiaomipromocija.hr** u skladu sa Pravilima promocije najkasnije do 15.3.2024. godine. Postupak prijave podrazumijeva upisivanje podataka nužnih za uspješnu prijavu. Nepravovremene prijave će se smatrati automatski odbijenima. U slučaju uspješne i ispravne prijave putem internet stranice **xiaomipromocija.hr**, Poklon će biti poslan kupcu na adresu koju je kupac unio pri prijavi na internet stranici **xiaomipromocija.hr** u minimalnom roku od 20 dana od prijave.U slučaju eventualnih tehničkih poteškoća koje onemogućuju prijavu putem xiaomipromocija.hr internet stranice, Organizatori će putem podizvođača pružiti podršku Kupcu te u njegovo ime izvršiti prijavu, pri čemu će Kupac biti dužan dostaviti Organizatorima odnosno njihovim podizvođačima snimak zaslona (eng.screenshot) IMEI broja kupljenog Uređaja, kao i ostale podatke koji su potrebni za prijavu putem xiaomipromocija.hr internet stranice.
	+ Slanjem podataka odnosno prijavom za sudjelovanje u predmetnoj promociji korisnik potvrđuje

da je upoznat s ovim Pravilima.

Podaci koji će se prikupljati za potrebe sudjelovanja u predmetnoj promociji i dostave Poklona su sljedeći:

**Za fizičke osobe:**

* ime i prezime korisnika,
* e-mail adresa korisnika,
* OIB
* točna kućna adresa korisnika (radi dostave poklona),
* broj telefona korisnika
* IMEI 1 broj kupljenog Uređaja,
* prikaz fiskalnog računa ili otpremnice za kupljeni Uređaj
* Datum fiskalnog računa

**Za pravne osobe:**

* Naziv kompanije
* OIB kompanije
* Kontakt e-mail adresa kompanije
* Adresa na koju se vrši dostava poklona
* Broj telefona kompanije
* IMEI 1 broj kupljenog Uređaja
* prikaz fiskalnog računa ili otpremnice za kupljeni Uređaj
* Datum fiskalnog računa
	+ Klikom na tipku za slanje podataka, korisnik dostavlja podatke Organizatorima koji će provjeriti odgovaraju li uneseni podaci ovim Pravilima.
	+ Ako su podaci uneseni prilikom prijave sukladni ovim Pravilima, korisniku će biti dostavljen Poklon.
	+ Jedan uređaj -IMEI broj može biti uspješno prijavljen samo jednom, tj. jedan uređaj ostvaruje pravo na jedan poklon. Nije moguće jedan uređaj – IMEI broj prijaviti više puta

## NAPOMENA:

IMEI 1 (15 znamenki) broj se može vidjeti na pozadini kutije pod nazivom IMEI1 ili se može pronaći u samom Uređaju prema sljedećim instrukcijama (Podešavanja/O telefonu/Sve specifikacije/Status/ IMEI(otvor za sim:1) ili alternativnim načinom pozivanjem šifre na samom uređaju \*#06# ).

Potvrdom slanja podataka oni se dostavljaju kompaniji DEKRA usluge d.o.o. (podizvođač Organizatora) u cilju provjere da li su ispunjeni uvjeti navedeni u Pravilima kako bi korisnik ostvario pravo na poklon. Time korisnik daje izričitu suglasnost za korištenje njegovih osobnih podataka u skladu sa Pravilnikom. Da bi proces registracije bio uspješan, suglasnost korisnika je neophodna.

Uvjet za ostvarenje prava na poklone je uspješna prijava na stranici http://xiaomipromocija.hr

## Isporuka kupljenih Uređaja

Uređaji koji su predmet ove promocije, a koji su kupljeni u Promotivnom periodu i u skladu s pravilima ove promocije, bit će isporučeni kupcima od strane Prodajnih partnera Organizatora. Rok, vrijeme i način isporuke kupljenih Uređaja samostalno određuje Prodajni partner Organizatora.

Dostava poklona biti će izvršena o trošku Organizatora.

## Pravo izmjene pravila promocije

Organizatori zadržavaju pravo da u bilo koje vrijeme, iz opravdanih razloga, izvrši izmjene ovih Pravila, uz obavezu da iste, bez odlaganja, javno objavi.

## Kontakt

E-mail adresa za kontakt u pogledu predmetne promocije: prijava@xiaomipromocija.hr

Ukoliko imate bilo kakvih poteškoća sa prijavom, u što kraćem roku se obratite na mail - prijava@xiaomipromocija.hr, svakog radnog dana od 10h do 14h.

## PRAVILNIK O UPOTREBI I PODEŠAVANJU PODATAKA O PRIVATNOSTI

Ova Izjava o zaštiti osobnih podataka za društvo **DEKRA usluge d.o.o., 10000 Zagreb, Horvatova 82/6, OIB: 20287116004** (Voditelj obrade), izrađena je sukladno Općoj Uredbi (EU) broja 2016/679 Europskog parlamenta i vijeća od dana 27. travnja 2016. godine, a koja se primjenjuje od 25. svibnja 2018. godine.

Društvo DEKRA usluge d.o.o., 10000 Zagreb, Horvatova 82/6, OIB: 20287116004 s Vašim će osobnim podacima postupati sukladno Općoj uredbi (EU) 2016/679 o zaštiti pojedinaca u vezi s obradom osobnih podatka i slobodnom kretanju takvih podatka, Zakonom o provedbi Opće uredbe o zaštiti osobnih podataka (NN 42/2018) odnosno drugim nacionalnim zakonom temeljenom na predmetnoj Uredbi i uz primjenu odgovarajućih tehničkih i sigurnosnih mjera zaštite osobnih podataka od neovlaštenog pristupa, zloporabe, otkrivanja, gubitka ili uništenja.

## Koji podaci se prikupljaju na ovoj stranici?

Podaci koji se prikupljaju na ovoj stranici se odnose na podatke potrebne za dostavljanje poklon uređaja sa čime su posjetioci ove stranice prethodno upoznati. Konkretno, podaci koji se prikupljaju na ovoj stranici su podaci koje korisnik unese u formular za prijavu definirani u točki 4 ovih pravila.

## Tko upravlja podacima o privatnosti na ovoj stranici?

Podaci o privatnosti na ovoj stranici se nalaze pod kontrolom DEKRA Usluge d.o.o., sa sjedištem u Zagrebu, na adresi Horvatova 82, OIB: 20287116004. DEKRA Usluge d.o.o. nastupa u svojstvu Rukovodioca podacima.

## Koja je svrha prikupljanja podataka na ovoj stranici?

## Prethodno spomenuti podaci koji se prikupljaju na ovoj stranici koriste se isključivo za potrebe dostavljanja poklon uređaja na adresu korisnika koji ispune formular za prijavu. Svi drugi podaci, poput posjete ovoj stranici ili drugih aktivnosti neće biti evidentirani.

## Prijenos podataka trećim osobama

## Obvezujemo se čuvati Vaše osobne podatke i nećemo ih priopćavati, odnosno učiniti dostupnim trećim osobama osim u sljedećim slučajevima:

* Ako izričito pisanim putem pristanete da se priopće pojedini povjerljivi podaci za određenu namjenu ili određenoj osobi,
* ako su podaci potrebni Ministarstvu unutarnjih poslova ili nadležnom državnom odvjetništvu za potrebe obavljanja poslova iz njihove nadležnosti,
* ako su podaci potrebni sudu, odvjetnicima ili javnom bilježniku za postupak koji vode, a predočenje tih podataka zahtijeva pisanim putem,
* ako su ti podaci potrebni poreznoj upravi, Zavodu za mirovinsko i zdravstveno osiguranje, a sve temeljem zakonskih obaveza koje voditelj obrade ima prema istima,
* ako su ti podaci potrebni Ministarstvu financija odnosno poreznom tijelu u postupku koji ono provodi u okviru svojih nadležnosti i
* ako podatke moramo u sklopu ugovornog odnosa dostaviti trećim osobama.

## Koliko se čuvaju podaci na ovoj stranici?

Vaše podatke brišemo najkasnije po isteku svih zakonskih obveza povezanih s čuvanjem osobnih podataka te do povlačenja suglasnosti, odnosno do trenutka kada zatražimo obnovu suglasnosti, a Vi istu više ne želite dati.

## Kako se mogu obrisati uneseni podaci sa ove stranice?

Kao što je prethodno navedeno, podaci se skladište do isteka svih zakonskih obveza povezanih s čuvanjem osobnih podataka te do povlačenja suglasnosti, nakon čega se trajno brišu. Ukoliko želite da se vaši podaci trajnu obrišu prije kraja ovog perioda molimo vas da svoj zahtjev (sa svim podacima koje ste unijeli u formular za prijavu) dostavite na mail - prijava@xiaomipromocija.hr

## Tehničke i organizacijske mjere

Poduzeli smo sve tehničke i organizacijske mjere kako bismo Vaše podatke zaštitili od gubitka, izmjena ili pristupa treće strane. U slučaju bilo kakvih pitanja slobodno nas kontaktirajte, a mi ćemo Vam u najkraćem mogućem roku odgovoriti na Vaše zahtjeve, molbe, nedoumice te Vam pomoći u ostvarivanju Vaših prava.

Bilo kakve promjene u vezi naše politike zaštite osobnih podataka bit će objavljene u Izjavi o zaštiti osobnih podataka, na našim službenim Internetskim stranicama te ćete o istima biti na adekvatan način obaviješteni